கேள்வி: மியாவோ மக்கள் குறித்து விரிவாக சொல்லுங்கள்.
பதில்: மியாவோ மக்கள் (Miao people) என்பவர்கள் தெற்கு சீனா மற்றும் தென்கிழக்காசியா வாழும் மொழிரீதியாகத் தொடர்புடைய ஓர் இனக்குழுவினர் ஆவர். இவர்கள் சீனாவிலுள்ள இனக் குழுக்களின் பட்டியல் ஒன்றாக சீன அரசாங்கத்தால் அங்கீகரிக்கப்பட்டுள்ளனர். மியாவோ மக்கள் பெரும்பாலும் தெற்கு சீனாவின் மலைகளில் வாழ்கின்றனர். இவர்களின் தாயகம் குயிசூ, யுன்னான், சிச்சுவான், ஊபேய், ஹுனான் மாகாணம், குவாங்ஷி, குவாங்டொங் மற்றும் ஆய்னான் ஆகிய மாகாணங்களை உள்ளடக்கியது . மியாவோவின் சில துணைக்குழுக்கள், குறிப்பாக உமாங்கு மக்கள், சீனாவிலிருந்து தென்கிழக்கு ஆசியாவிற்கு (மியான்மர், வடக்கு வியட்நாம், லாவோஸ் மற்றும் தாய்லாந்து) இடம்பெயர்ந்துள்ளனர். 1975 இல் லாவோஸை கம்யூனிஸ்ட் கைப்பற்றியதைத் தொடர்ந்து, உமாங்கு அகதிகளின் ஒரு பெரிய குழு பல மேற்கத்திய நாடுகளில், முக்கியமாக அமெரிக்க ஐக்கிய நாடுகள், பிரான்சு மற்றும் ஆத்திரேலியா மீள்குடியேற்றப்பட்டது. மியாவோ என்பது ஒரு சீன மொழி சொல்லாகும். வெவ்வேறு மக்கள் குழுக்கள் சில மருவல் எழுத்துக்களுடன் தங்கள் சொந்த மொழிச் சொற்களைக் கொண்டுள்ளனர். இந்த மக்கள் (ஆய்னான் உள்ளவர்கள் தவிர) ஆமோங்கிக் மொழிகளைப் பேசுகிறார்கள், இவற்றில் பல புரியும்திறன் மொழிகள் அடங்கும்.
கேள்வி: மியாவோ மக்கள் - வரலாறு பற்றி விளக்கவும்.
பதில்: டாங் வம்சத்தின் சீன புராணத்தின் படி, மியாவோ மக்கள் சியூ தலைமையிலான சியூலி பழங்குடியினரின் வழிவந்தவர்களாவர். ''சான் மியாவோ'' புராணத்தின் படி, சியூலி மக்கள் பண்டைய காலத்து பழங்குடியினரின் வழித்தோன்றல்கள் ஆவர். டோங்டிங் ஏரியைச் சுற்றி சான் மியாவோ (wiktionary:三苗, மூன்று மியாவோ) இராச்சியம் இருந்ததாக சீன பதிவுகள் பதிவு செய்கின்றன. கிமு 704 இல் யுன்னான் மற்றொரு மியாவோ இராச்சியம் தோன்றியிருக்கலாம் மற்றும் இது கிமு 3 ஆம் நூற்றாண்டில் சீனர்களால் கைப்பற்றப்பட்டது.[http://www.umass.edu/wsp/results/languages/chu/rhymes.html Chu Language Rhymes] at University of Massachusetts Amherst தாங் அரசமரபு (618-907) வரை சீனப் பதிவுகளில் ஒன்றாக மியாவோ மீண்டும் குறிப்பிடப்படவில்லை. அடுத்த காலகட்டத்தில், மியாவோ தெற்கு சீனா மற்றும் தென்கிழக்காசியா முழுவதும் இடம்பெயர்ந்தனர். இவர்கள் பொதுவாக மலைப்பகுதி அல்லது தரிசு நிலங்களில் வசித்து, அவற்றை விவசாயத்திற்கேற்ப மாற்றம் செய்து கொண்டனர். மிங் அரசமரபு கிளர்ச்சியின் போது, ஏகாதிபத்தியப் படைகளால் ஆயிரக்கணக்கான மியாவோக்கள் கொல்லப்பட்டனர்.